«Եթե ես ասում եմ, որ եթե ընտրություններն անցկացվեին այսօր, ապա մեր կուսակցությունը կհաղթեր ձայների մեծամասնությամբ, դա չի նշանակում, որ 6 ամիս հետո մեր կուսակցությունը չի հաղթի մեծամասնությամբ: Մենք, իհարկե, կաշխատենք այդ ուղղությամբ, կփորձենք պահպանել այն վստահությունը, որ ունենք այսօր: Մեր գլխավոր նպատակն է եղել հավասար պայմաններ ստեղծել բոլոր քաղաքական ուժերի համար, քանի որ քաղաքական ուժերի մեծ մասը ընդհանրապես չէին սպասում, որ նման բան տեղի կունենա Հայաստանում: Մենք, իհարկե, ցանկանում ենք հաղթել ընտրություններում, և մենք կաշխատենք այդ ուղղությամբ, պարզապես մենք ցանկանում ենք նաև ժամանակ տալ մյուս կուսակցություններին, որպեսզի նրանք հնարավորություն ունենան պատրաստվել ընտրություններին»: